નવી દિલ્હી: ડોકલામ મુદ્દે ભારત અને ચીન વચ્ચેની મડાગાંઠ અને કોકડું વધુ ને વધુ ગૂંચવાઇ રહ્યું છે. બંનેમાંથી એક પણ દેશ ટસના મસ થવા તૈયાર નથી. ડોકલામ મુદ્દે ભારત અને ચીનની સેેના વચ્ચે શુક્રવારે યોજાયેલી ફલેેગ મિટિંગ કોઇ પણ જાતની સકારાત્મક ફળશ્રુતિ વગર સમાપ્ત થઇ હતી. ચીને એવો દુરાગ્રહ રાખ્યો હતો કે ભારત ડોકલામમાંથી પોતાના સૈનિકો હટાવી લે તો બીજી બાજુ ભારતે એવી માગણી કરી હતી કે ચીન આ વિસ્તારમાં રસ્તાઓનું નિર્માણ બંધ કરી અને રસ્તા બનાવવાના ઉપકરણો હટાવી લે.